title: Komission täytäntöönpanoasetus (EU) 2016/306, annettu 3 päivänä maaliskuuta 2016, lopullisen polkumyyntitullin käyttöönotosta tiettyjen Korean tasavallasta ja Malesiasta peräisin olevien raudasta tai teräksestä valmistettujen putkien liitososien tuonnissa annetun täytäntöönpanoasetuksen (EU) N:o 1283/2014 muuttamisesta neuvoston asetuksen (EY) N:o 1225/2009 11 artiklan 3 kohdan mukaisen välivaiheen tarkastelun seurauksena

text:
               4.3.2016

               FI

               Euroopan unionin virallinen lehti

               L 58/38

         KOMISSION TÄYTÄNTÖÖNPANOASETUS (EU) 2016/306,
   annettu 3 päivänä maaliskuuta 2016,
   lopullisen polkumyyntitullin käyttöönotosta tiettyjen Korean tasavallasta ja Malesiasta peräisin olevien raudasta tai teräksestä valmistettujen putkien liitososien tuonnissa annetun täytäntöönpanoasetuksen (EU) N:o 1283/2014 muuttamisesta neuvoston asetuksen (EY) N:o 1225/2009 11 artiklan 3 kohdan mukaisen välivaiheen tarkastelun seurauksena
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1) (”perusasetus”) ja erityisesti sen 11 artiklan 3 kohdan
   sekä katsoo seuraavaa:
   1.   MENETTELY

   1.1   Aiemmat tutkimukset ja voimassa olevat polkumyyntitoimenpiteet

               (1)

               Tiettyjen muun muassa Korean tasavallasta peräisin olevien putkien liitososien tuonnissa voimassa olevat polkumyyntitoimenpiteet otettiin käyttöön neuvoston asetuksella (EY) N:o 1514/2002 (2), jäljempänä ’alkuperäinen tutkimus’ ja ’alkuperäiset toimenpiteet’.

               (2)

               Näitä toimenpiteitä jatkettiin lokakuussa 2008 neuvoston asetuksella (EY) N:o 1001/2008 (3) sen jälkeen, kun oli tehty polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen, jäljempänä ’perusasetus’, 11 artiklan 2 kohdan mukainen toimenpiteiden voimassaolon päättymistä koskeva tarkastelu.

               (3)

               Toimenpiteitä jatkettiin edelleen joulukuussa 2014 komission täytäntöönpanoasetuksella (EU) N:o 1283/2014 (4) perusasetuksen 11 artiklan 2 kohdan mukaisen toisen toimenpiteiden voimassaolon päättymistä koskevan tarkastelun seurauksena, jäljempänä ’voimassa olevat toimenpiteet’.

               (4)

               Kaikista Korean tasavallassa toimivista yrityksistä tapahtuvaan vientiin sovellettava polkumyyntitulli on tällä hetkellä 44 prosenttia alkuperäisessä tutkimuksessa määritetyn vahinkomarginaalin pohjalta.

         1.2   Osittaista välivaiheen tarkastelua koskeva pyyntö

               (5)

               Komissio vastaanotti tammikuussa 2015 perusasetuksen 11 artiklan 3 kohdan mukaisen osittaista välivaiheen tarkastelua koskevan pyynnön. Pyyntö rajoittuu polkumyynnin tarkasteluun korealaisen vientiä harjoittavan tuottajan TK Corporationin osalta, ja sen esitti kyseinen vientiä harjoittava tuottaja. Vientiä harjoittava tuottaja väitti pyynnössään, että olosuhteet, joiden perusteella toimenpiteet oli otettu käyttöön, olivat muuttuneet ja että muutokset olivat luonteeltaan pysyviä. Vientiä harjoittava tuottaja toimitti alustavaa näyttöä siitä, että vahingollisen polkumyynnin vaikutusten korjaaminen ei enää edellytä nykytasoisen toimenpiteen soveltamista.

         1.3   Osittaisen välivaiheen tarkastelun vireillepano

               (6)

               Kun komissio oli jäsenvaltioille asiasta ilmoitettuaan todennut, että oli olemassa riittävä näyttö sellaisen osittaisen välivaiheen tarkastelun vireillepanoon, joka rajattiin polkumyynnin tarkasteluun kyseisen vientiä harjoittavan tuottajan osalta, se ilmoitti 18 päivänä helmikuuta 2015Euroopan unionin virallisessa lehdessä julkaistulla ilmoituksella (5), jäljempänä ’vireillepanoilmoitus’, perusasetuksen 11 artiklan 3 kohdan mukaisen osittaisen välivaiheen tarkastelun vireillepanosta; tarkastelu rajattiin polkumyynnin tarkasteluun vientiä harjoittavan tuottajan osalta.

               (7)

               Komissio ilmoitti virallisesti osittaista välivaiheen tarkastelua koskevan tutkimuksen vireillepanosta vientiä harjoittavalle tuottajalle, viejämaan viranomaisille ja unionin tuotannonalalle. Asianomaisille osapuolille annettiin tilaisuus esittää näkökantansa kirjallisesti ja tulla kuulluiksi.

         1.4   Tutkimus

               (8)

               Saadakseen tutkimuksensa kannalta tarpeellisina pitämänsä tiedot komissio lähetti vientiä harjoittavalle tuottajalle kyselylomakkeen ja sai vastauksen asetetussa määräajassa.

               (9)

               Komissio hankki ja tarkisti kaikki polkumyynnin määrittämisen kannalta tarpeellisina pitämänsä tiedot. Asianomaisen vientiä harjoittavan tuottajan toimitiloihin tehtiin tarkastuskäynti.

         1.5   Tarkastelua koskeva tutkimusajanjakso

               (10)

               Polkumyynnin tasoa koskenut tutkimus kattoi 1 päivän tammikuuta 2014 ja 31 päivän joulukuuta 2014 välisen ajanjakson, jäljempänä ’tarkastelua koskeva tutkimusajanjakso’.

               (11)

               Näiden tietojen lisäksi vientiä harjoittava tuottaja toimitti myös vuotta 2013 koskevat kustannus- ja myyntitiedot ja ehdotti tarkastelua koskevan tutkimusajanjakson jatkamista siten, että siihen lisättäisiin vuosi 2013, jotta saataisiin parannettua sen unioniin suuntautuvien myyntimäärien edustavuutta. Komissio kuitenkin vahvisti, ettei unioniin vuonna 2013 suuntautuneen myynnin lisääminen parantaisi edustavuutta määrän (verrattuna kokonaismyyntiin tai tuotantomäärään) eikä myyntimuotojen (ks. johdanto-osan 29 kappale jäljempänä) osalta. Sen vuoksi komissiolla ei ollut mitään riittävää syytä poiketa tavanomaisesta 12 kuukauden mittaisesta tarkastelua koskevasta tutkimusajanjaksosta, joka riittää edustavan päätelmän tekemiseen polkumyynnistä.

               (12)

               Lopullisten päätelmien ilmoittamisen jälkeen vientiä harjoittava tuottaja toisti väitteensä, jonka mukaan vuosi 2013 olisi lisättävä tarkastelua koskevaan tutkimusajanjaksoon sen edustavuuden parantamiseksi. Se väitti, että vertailu kokonaistuotantomäärän kaltaisiin tekijöihin ei ole merkityksellistä ja että vuoden 2013 lisääminen tarkastelua koskevaan tutkimusajanjaksoon tekisi siitä edustavamman lisätuotelajien, -myyntimäärän ja -liikevaihdon kannalta.

               (13)

               Perusasetuksessa ei nimenomaisesti todeta, miten tarkastelua koskevan tutkimusajanjakson edustavuus olisi mitattava. Käsillä olevassa tapauksessa määrät, joita vientiä harjoittavan tuottajan väitetään myyneen unionin markkinoilla vuonna 2013, olivat alle puolet niistä määristä, joita sen väitettiin myyneen unionin markkinoilla tarkastelua koskevan tutkimusajanjakson aikana, kun taas sen kokonaismyynnin ja tuotannon määrät olivat samaa mittaluokkaa molempina vuosina. Tässä tapauksessa on siis selvää, että vuoden 2013 lisääminen heikentäisi suhteellisesti vientiä harjoittavan tuottajan unioniin harjoittaman myynnin edustavuutta, kun taas absoluuttisesti se parantaisi sitä vain vähän.

               (14)

               Tämän vuoksi komissio vahvistaa, ettei ole mitään pätevää perustelua jatkaa tarkastelua koskevaa tutkimusajanjaksoa komission tavanomaisesti käyttämää yhtä vuotta pidemmälle.

         2.   TARKASTELTAVANA OLEVA TUOTE JA SAMANKALTAINEN TUOTE

   2.1   Tarkasteltavana oleva tuote

               (15)

               Tarkastelun kohteena ovat Korean tasavallasta peräisin olevat raudasta tai teräksestä (ei kuitenkaan ruostumattomasta teräksestä) valmistetut putkien liitososat (muut kuin valetut osat, laipat ja kierteitetyt osat), joiden suurin ulkoläpimitta on enintään 609,6 mm, jollaisia käytetään tyssähitsauksessa tai muihin tarkoituksiin ja jotka nykyisin luokitellaan CN-koodeihin ex 7307 93 11, ex 7307 93 19 ja ex 7307 99 80, jäljempänä ’tarkasteltavana oleva tuote’.

         2.2   Samankaltainen tuote

               (16)

               Tarkastelua koskevassa tutkimuksessa vahvistettiin, että vientiä harjoittavan tuottajan tuottamalla, kotimarkkinoilla myymällä ja unioniin ja muille vientimarkkinoille viemällä tuotteella on samat fyysiset, tekniset ja kemialliset perusominaisuudet ja peruskäyttötarkoitukset kuin unionin tuotannonalan unionissa myymillä tuotteilla.

               (17)

               Komissio päätti, että kyseiset tuotteet ovat näin ollen perusasetuksen 1 artiklan 4 kohdassa tarkoitettuja samankaltaisia tuotteita.

         3.   POLKUMYYNTI

   a)   Normaaliarvo

               (18)

               Komissio tutki ensin, oliko vientiä harjoittavan tuottajan kotimarkkinamyynnin kokonaismäärä edustava perusasetuksen 2 artiklan 2 kohdan mukaisesti. Kotimarkkinamyyntiä pidetään edustavana, jos samankaltaisen tuotteen riippumattomille asiakkaille suuntautuvan kotimarkkinamyynnin kokonaismäärä vientiä harjoittavaa tuottajaa kohden on vähintään 5 prosenttia sen tarkasteltavana olevan tuotteen kokonaisvientimäärästä unioniin tutkimusajanjakson aikana. Tällä perusteella vientiä harjoittavan tuottajan samankaltaisen tuotteen kokonaismyynti kotimarkkinoilla todettiin edustavaksi.

               (19)

               Tämän jälkeen komissio yksilöi ne kotimarkkinoilla myydyt tuotelajit, jotka olivat samanlaisia kuin unioniin vietäviksi myydyt tuotelajit tai niihin verrattavissa.

               (20)

               Sitten komissio tutki, oliko vientiä harjoittavan tuottajan kotimarkkinamyynti kunkin sellaisen tuotelajin osalta, joka on samanlainen kuin unioniin vietäviksi myydyt tuotelajit tai verrattavissa niihin, edustavaa perusasetuksen 2 artiklan 2 kohdan mukaisesti. Tuotelajin kotimarkkinamyynti on edustavaa, jos kyseisen tuotelajin kotimarkkinamyynnin kokonaismäärä riippumattomille asiakkaille tutkimusajanjakson aikana on vähintään 5 prosenttia samanlaisen tai siihen verrattavissa olevan tuotelajin kokonaisvientimäärästä unioniin. Komissio totesi, että useimpien tuotelajien kotimarkkinamyynti oli edustavaa.

               (21)

               Seuraavaksi komissio määritti kunkin tuotelajin osalta kotimarkkinoiden riippumattomille asiakkaille suuntautuvan kannattavan myynnin osuuden tutkimusajanjaksolla, jotta se voisi päättää, käytetäänkö normaaliarvon laskennassa tosiasiallista kotimarkkinamyyntiä perusasetuksen 2 artiklan 4 kohdan mukaisesti.

               (22)

               Normaaliarvo perustuu kunkin tuotelajin tosiasialliseen kotimarkkinahintaan riippumatta siitä, oliko myynti kannattavaa vai ei, jos

                           a)

                           vähintään laskettuja tuotantokustannuksia vastaavalla nettomyyntihinnalla tapahtuneen tuotelajin myynnin määrä oli yli 80 prosenttia tämän tuotelajin kokonaismyyntimäärästä; sekä

                           b)

                           kyseisen tuotelajin painotettu keskimääräinen myyntihinta vastaa vähintään tuotannon yksikkökustannuksia.

               (23)

               Tässä tapauksessa normaaliarvo määritettiin kyseisen tuotelajin koko kotimarkkinamyynnin hintojen painotetuksi keskiarvoksi tarkastelua koskevan tutkimusajanjakson aikana.

               (24)

               Normaaliarvo on ainoastaan tuotelajien kannattavan kotimarkkinamyynnin tuotelajikohtainen tosiasiallinen kotimarkkinahinta tarkastelua koskevan tutkimusajanjakson aikana, jos

                           a)

                           tuotelajin kannattavan myynnin määrä on enintään 80 prosenttia tämän tuotelajin kokonaismyyntimäärästä tai

                           b)

                           tämän tuotelajin painotettu keskimääräinen hinta on alle tuotannon yksikkökustannusten.

               (25)

               Kotimarkkinamyyntiä koskevasta analyysistä kävi ilmi, että enin osa kaikesta kotimarkkinamyynnistä oli kannattavaa ja että painotettu keskimääräinen myyntihinta oli tuotantokustannuksia korkeampi. Normaaliarvo laskettiin sen vuoksi ainoastaan kannattavan myynnin painotettuna keskiarvona.

               (26)

               Jos samankaltaisen tuotteen tuotelajia ei myyty lainkaan tai ei myyty riittävästi tavanomaisessa kaupankäynnissä tai jos tuotelajia ei myyty edustavassa määrin kotimarkkinoilla, komissio muodosti laskennallisen normaaliarvon perusasetuksen 2 artiklan 3 ja 6 kohdan mukaisesti.

               (27)

               Laskennallinen normaaliarvo määritettiin lisäämällä vientiä harjoittavan tuottajan samankaltaisen tuotteen keskimääräisiin tuotantokustannuksiin tarkastelua koskevan tutkimusajanjakson aikana seuraavat:

                           a)

                           painotetut keskimääräiset myynti-, yleis- ja hallintokustannukset, jotka aiheutuivat vientiä harjoittavan tuottajan samankaltaisen tuotteen kotimarkkinamyynnistä tavanomaisessa kaupankäynnissä tarkastelua koskevan tutkimusajanjakson aikana; sekä

                           b)

                           vientiä harjoittavan tuottajan saama painotettu keskimääräinen voitto samankaltaisen tuotteen kotimarkkinamyynnistä tavanomaisessa kaupankäynnissä tarkastelua koskevan tutkimusajanjakson aikana.

               (28)

               Sellaisiin tuotelajeihin, joita ei myyty edustavassa määrin kotimarkkinoilla, lisättiin keskimääräiset myynti-, yleis- ja hallintokustannukset ja voitto tavanomaisessa kaupankäynnissä kotimarkkinoilla kyseisten tuotelajien osalta suoritetuista liiketoimista. Sellaisiin tuotelajeihin, joita ei myyty ollenkaan kotimarkkinoilla, lisättiin painotetut keskimääräiset myynti-, yleis- ja hallintokustannukset ja voitto kaikista tavanomaisessa kaupankäynnissä kotimarkkinoilla suoritetuista liiketoimista.

         b)   Vientihinta

               (29)

               Vientiä harjoittava tuottaja myi tarkastelua koskevalla tutkimusajanjaksolla vain vähäisiä määriä tarkasteltavana olevaa tuotetta unioniin eli 0,1–0,3 prosenttia tuotantomäärästään (määrä ilmoitetaan vaihteluvälinä luottamuksellisuussyistä). Vientiä harjoittava tuottaja ei myöskään useiden liiketoimien osalta voinut vakuuttavasti osoittaa, että polkumyyntitulli oli tosiasiallisesti maksettu, mikä herättää epäilyjä siitä, oliko tavara luovutettu vapaaseen liikkeeseen unionin tullialueella. Tämä myynti suuntautui sitä paitsi kokonaisuudessaan kolmelle asiakkaalle tiettyjä hankkeita varten, joilla oli omat liitososia koskevat erityisvaatimuksensa. Lisäksi myynti tapahtui ”pakettina” muiden liitososien ja tuotteiden kanssa, jotka eivät olleet tarkasteltavana olevaa tuotetta. Tässä yhteydessä ristiinkompensoinnin vaara katsottiin huomattavaksi. Edellä mainituista syistä polkumyynnistä ei vientiä harjoittavan tuottajan tarkastelua koskevan tutkimusajanjakson aikana unioniin harjoittaman tarkasteltavana olevan tuotteen myynnin pohjalta voitu tehdä mielekästä analyysia.

               (30)

               Koska unioniin ei viety riittäviä määriä, vientihinnan määrittämiseen käytettiin vientiä muihin kolmansiin maihin. Todettiin, että kyseisellä vientiä harjoittavalla tuottajalla on neljä merkittävää vientimarkkina-aluetta, jotka yhdessä kattoivat yli 50 prosenttia vientiä harjoittavan tuottajan vientimyynnistä kolmansiin maihin tarkastelua koskevan tutkimusajanjakson aikana. Jäljelle jäävä osuus muodostuu 39 muusta vientikohteesta, joiden kunkin osuus on 0,1–5 prosenttia vientiä harjoittavan tuottajan vientimyynnistä. Näihin maihin suuntautuvan viennin hinnat vaihtelevat suuresti kunkin markkina-alueen erilaisen luonteen mukaan. Monet näistä erilaisuutta selittävistä tekijöistä (kuten kilpailun edellytykset kullakin markkina-alueella) eivät ole tiedossa. Siksi tutkittiin tarkemmin, voitaisiinko yhtä näistä vientiä harjoittavan tuottajan keskeisistä vientikohteista käyttää unionin markkinoiden sijasta.

               (31)

               Yhdistyneet arabiemiirikunnat, jäljempänä ’Arabiemiirikunnat’, on vientiä harjoittavan tuottajan suurin vientimarkkina-alue, jonka osuus vientiä harjoittavan tuottajan vientimyynnin painosta oli 15 % – 18 % ja samaten 15 % – 18 % sen arvosta tarkastelua koskevan tutkimusajanjakson aikana. Arabiemiirikunnissa ei kuitenkaan ole tarkasteltavana olevan tuotteen kotimaisia tuottajia. Sen vuoksi sen taloudellisen rakenteen katsotaan poikkeavan aika lailla unionin markkinoista.

               (32)

               Kuten asetukseen (EU) N:o 1283/2014 johtaneessa toimenpiteiden voimassaolon päättymistä koskevassa tarkastelussa, nytkin katsottiin aiheelliseksi analysoida kyseisen vientiä harjoittavan tuottajan myyntiä Yhdysvaltoihin, joka oli vientiä harjoittavan tuottajan toiseksi suurin vientikohde tarkastelua koskevalla tutkimusajanjaksolla. Tutkimuksessa vahvistettiin, että Yhdysvaltojen markkinat ovat samankokoiset kuin unionin markkinat, ja niillä on sekä lukuisia kotimaisia tuottajia että paljon tuontia. Se vahvisti myös, että Yhdysvaltojen markkinoilla oli tarkastelua koskevalla tutkimusajanjaksolla alhaiset tuontitullit eikä Koreasta peräisin olevaan tuontiin sovellettu polkumyyntitulleja, mikä tekee niistä hyvin kilpaillut markkinat. Lisäksi Yhdysvallat on todellakin merkittävä vientikohde Korealle yleisesti ja myös kyseiselle vientiä harjoittavalle tuottajalle, jonka tuotantomäärästä sen osuus oli 7–12 prosenttia ja vientimyynnistä 11–14 prosenttia tarkastelua koskevan tutkimusajanjakson aikana.

               (33)

               Tämän tapauksen erityispiirteiden vuoksi katsottiin näin ollen, että tässä nimenomaisessa tutkimuksessa Yhdysvallat olisi järkevä perusta vientihinnan määrittämiseksi, koska unioniin suuntautuvaa vientiä ei ollut riittävästi. Vientiä harjoittavan tuottajan todennettua vientihintaa Yhdysvaltoihin käytettiin näin ollen vientihinnan määrittämiseen oikaistuna noudettuna lähettäjältä -tasolle ottamalla huomioon soveltuvin osin muun muassa kuljetuskustannukset, tullit ja verot.

               (34)

               Lopullisten päätelmien ilmoittamisen jälkeen vientiä harjoittava tuottaja kiisti niin oikeudellisista syistä kuin tosiseikkojen pohjalta päätelmän, jonka mukaan sen unioniin suuntautuneita myyntitapahtumia ei voitu käyttää edustavan vientihinnan määrittämiseen.

               (35)

               Ensinnäkin vientiä harjoittava tuottaja väitti, että komissio voi pitää vientihintaa epäluotettavana ainoastaan, jos perusasetuksen 2 artiklan 9 kohdan nojalla vahvistetaan, että vientiä harjoittavan tuottajan ja tuojan tai kolmannen osapuolen välillä on yhtiösuhde tai hyvitysjärjestely. Kaikissa muissa tapauksissa komission olisi pohjattava polkumyyntilaskelma (unioniin suuntautuvan) viennin hintaan, ja mikäli näin ei tehtäisi, rikottaisiin WTO:n polkumyynnin vastaisen sopimuksen 2 artiklan 3 kohtaa.

               (36)

               Komissio ei tältä osin ole samaa mieltä perusasetuksen 2 artiklan 9 kohdan kapea-alaisesta tulkinnasta, jonka tueksi ei ole annettu oikeuskäytäntöä. Perusasetuksen 2 artiklan 9 kohdan säännöksestä ei mitenkään käy ilmi, että tutkivan viranomaisen olisi nojauduttava epäedustaviin vientimyynnin määriin, joiden hintatasoa ei missään tapauksessa voida pitää merkityksellisenä ottaen huomioon johdanto-osan 29 kappaleessa selitetyt olosuhteet, joita käsitellään tarkemmin tässä osassa. Tämän vuoksi vientiä harjoittavan tuottajan väitteet olisi hylättävä.

               (37)

               Toiseksi vientiä harjoittava tuottaja väitti tosiseikkojen osalta, ettei sen myynti unioniin ollut vähäistä, ja viittasi sen vuosina 2013 ja 2014 unioniin suuntautuneeseen väitettyyn myyntiin liittyvien liiketoimien, tuotelajien ja jäsenvaltioiden määrään. Vientiä harjoittava tuottaja esitti tarkastelua koskevalla tutkimusajanjaksolla kuitenkin vain 14 laskua unioniin suuntautuneesta myynnistä. Vientiä harjoittava tuottaja ei kiistänyt edellä johdanto-osan 29 kappaleessa mainittuja väitetyn unioniin suuntautuneen myynnin hyvin vähäisiä tonnimääriä.

               (38)

               Kolmanneksi vientiä harjoittava tuottaja väitti tosiseikkojen osalta, että se seikka, että sen vientimyynti unioniin liittyi tiettyihin hankkeisiin, joilla oli omat erityisvaatimuksensa, ei ole merkityksellinen, ja että se oli esittänyt positiivista näyttöä siitä, että ristiinkompensointia ei ollut tapahtunut. Tältä osin olisi huomattava, että päätelmissä ilmoitettiin, että unionin markkinoilla tapahtuneen myynnin luonteen vuoksi on olemassa vaara ristiinkompensoinnista muiden tuotteiden kanssa, vaikka myönnettiinkin, että mitään sellaista näyttöä ei todettu, joka olisi todistanut ristiinkompensointia todella tapahtuneen tarkastelua koskevan tutkimusajanjakson aikana tai joka olisi osoittanut tämän väitteen vääräksi. Kun muistetaan, että päätelmistä ilmoitettaessa esille nostettiin ainoastaan ristiinkompensoinnin vaaran mahdollisuus, se oli ainoastaan yksi niistä tekijöistä, joita komissio tarkasteli määrittäessään unioniin suuntautuvan myynnin edustavuutta (ks. johdanto-osan 29 kappale).

               (39)

               Neljänneksi vientiä harjoittava tuottaja väitti tosiasioiden osalta, että komissio oli saanut näyttöä siitä, että kaikki tavarat oli luovutettu vapaaseen liikkeeseen unionin markkinoilla ja että polkumyyntitullit oli maksettu tai tulivat maksettaviksi.

               (40)

               Vientiä harjoittava tuottaja vastasi päätelmien ilmoittamisen jälkeen komission pyyntöön selkeyttää näkökantaansa tässä asiassa siltä osin kuin on kyse komission saatavilla olevista lähdeasiakirjoista. Esitetyt asiakirjat vahvistivat selittämättömiä tullien maksamiseen liittyviä sääntöjenvastaisuuksia liiketoimissa, jotka kattavat noin puolet unioniin suuntautuneesta myyntimäärästä. Erityisesti ne liiketoimet, joiden osalta ei voitu esittää näyttöä 44 prosentin suuruisen polkumyyntitullin maksamisesta, tekevät näistä unioniin suuntautuneen myynnin hinnoista selkeästi epäluotettavia, koska kyseinen myynti on näin ollen kaikella todennäköisyydellä tapahtunut sen virheellisen olettamuksen varassa, että polkumyyntitulleja ei jouduta maksamaan.

               (41)

               Viidenneksi TK Corporation väitti, että koska välivaiheen tarkastelu käynnistettiin käyttäen unioniin suuntautunutta vientimyyntiä koskevaa alustavaa näyttöä, jonka mukaan polkumyyntimarginaali oli alhaisempi, tällöin olisi pitänyt olla mahdollista (polkumyynnin lopullisen määrittämisen yhteydessä) laskea polkumyyntimarginaali unioniin suuntautuvan myynnin pohjalta. Tämä väite hylättiin. Ensinnäkin välivaiheen tarkastelun käynnistämiseen tarvittava näyttö eroaa luonteeltaan huomattavasti siitä näytöstä, johon tutkiva viranomainen pohjasi lopulliset päätelmänsä. Toiseksi tutkimuksessa vahvistettiin, ettei kyseistä myyntiä voitu käyttää pitävästi kaikista tässä osassa käsitellyistä syistä. Lisäksi on huomattava, että pelkästään se mahdollisuus, että polkumyyntimarginaali voidaan laskea, ei tee polkumyyntimarginaalista perusasetuksen asiaan liittyvien säännösten mukaista.

               (42)

               Ottaen näin ollen huomioon, että unioniin suuntautuva myynti oli erittäin vähäistä niin absoluuttisesti kuin suhteellisesti tarkasteltuna ja lisäksi, että määrään liittyvien syiden lisäksi oli muita oikeutettuja syitä epäillä tämän myynnin merkittävän osan luotettavuutta, hylätään väite, jonka mukaan komissio jätti virheellisesti huomioimatta unioniin suuntautuneen vientimyynnin vientihintaa määritettäessä.

               (43)

               Lopuksi voidaan todeta, että edellä johdanto-osan 32 ja 33 kappaleissa esitetyt analyysit ja päätelmät, joita vientiä harjoittava tuottaja ei kiistänyt, osoittavat selvästi, että vientihinta muodostettiin asianmukaisella tavalla ja että Yhdysvaltoja voidaan pitää kohtuullisena perustana vientihintojen määrittämiseksi, kun käytettävissä ei ole luotettavia unionin hintoja.

         c)   Vertailu

               (44)

               Komissio vertaili normaaliarvoa ja vientiä harjoittavan tuottajan vientihintaa noudettuna lähettäjältä -tasolla.

               (45)

               Jos se oli tarpeen tasapuolisen vertailun varmistamiseksi, komissio oikaisi normaaliarvoa ja/tai vientihintaa hintoihin ja hintojen vertailtavuuteen vaikuttavien erojen huomioon ottamiseksi perusasetuksen 2 artiklan 10 kohdan mukaisesti. Oikaisuja tehtiin sisämaarahti- ja merirahti-, vakuutus-, käsittely-, lastaus- ja liitännäiskustannusten huomioon ottamiseksi.

         d)   Polkumyyntimarginaali

               (46)

               Komissio vertasi vientiä harjoittavan tuottajan samankaltaisen tuotteen kunkin tuotelajin painotettua keskimääräistä normaaliarvoa tarkasteltavana olevan tuotteen vastaavan tuotelajin painotettuun keskimääräiseen vientihintaan perusasetuksen 2 artiklan 11 ja 12 kohdan mukaisesti.

               (47)

               Tähän perustuva painotettu keskimääräinen polkumyyntimarginaali ilmaistuna prosentteina CIF-hinnasta unionin rajalla tullaamattomana on 32,4 prosenttia.

         4.   MUUTTUNEIDEN OLOSUHTEIDEN PYSYVYYS

               (48)

               Komissio tutki perusasetuksen 11 artiklan 3 kohdan mukaisesti myös, voidaanko muuttuneita olosuhteita pitää perustellusti pysyvinä.

               (49)

               Tältä osin tutkimuksessa kävi ilmi, että TK Corporationissa oli todella tehty rakenteellisia muutoksia, joiden ansiosta kustannukset alenivat ja toiminta tehostui. Erityisesti voidaan todeta, että yritys otti käyttöön toisen tehtaan vuonna 2010 ja kolmannen vuonna 2012. Kapasiteetin kasvettua huomattavasti tuotantolinjat ja varastot voitiin organisoida uudelleen tehokkaammin ja kustannuksia vähentää huomattavasti. Tällä kustannusten alenemisella on välitön vaikutus polkumyyntimarginaaliin. Tässä kuvatut olosuhteet eivät todennäköisesti muutu lähitulevaisuudessa tavalla, joka vaikuttaisi näihin päätelmiin.

               (50)

               Tämän vuoksi olosuhteiden voidaan katsoa muuttuneen pysyvästi, eikä toimenpiteen soveltaminen nykyisellä tasolla ole enää perusteltua.

               (51)

               Defence Committee of the EU Steel Butt-Welding Fittings Industry huomautti, että huolimatta niistä rakenteellisista muutoksista, joiden avulla TK Corporationin on sanottu alentaneen kustannuksia ja tehostaneen toimintaansa, TK Corporationin kannattavuus (koko yrityksen osalta) ei parantunut ajanjaksolla 2012–2014. Tämän vuoksi Defence Committee of the EU Steel Butt-Welding Fittings Industry epäili muuttuneiden olosuhteiden pysyvyyttä ja niiden vaikutusta polkumyyntimarginaaliin.

               (52)

               Komissio analysoi tämän väitteen. Ensinnäkin on huomattava, että muuttuneiden olosuhteiden pysyvyyttä arvioidaan vuonna 2002 tehtyyn alkuperäiseen tutkimukseen nähden. Toiseksi yrityksen kannattavuus ja sen kehityssuunta määritetään käyttämällä useita tekijöitä, joista tehokkuus on ainoastaan yksi. Kolmanneksi johdanto-osan 49 kappaleessa mainittu kustannusten aleneminen liittyy ainoastaan kustannuksiin, jotka voidaan yhdistää samassa johdanto-osan kappaleessa mainittuihin rakenteellisiin muutoksiin. Esimerkiksi keskimääräisten raaka-ainekustannusten, työvoimakustannusten ja energiakustannusten kehityssuuntaa ei voida suoraan yhdistää kahden tehtaan käyttöönotosta saatuihin tehokkuusetuihin. Lopuksi voidaan vielä todeta, että Defence Committee of the EU Steel Butt-Welding Fittings Industry perusteli väitettään viittaamalla koko TK Corporationin kannattavuuslukuihin eikä tarkasteltavana olevaan tuotteeseen liittyviin kannattavuuslukuihin. Tämän vuoksi komissio hylkäsi tämän väitteen.

         5.   POLKUMYYNNIN VASTAISET TOIMENPITEET

               (53)

               Asianomaisille osapuolille ilmoitettiin olennaisista tosiasioista ja huomioista, joiden perusteella aiottiin ehdottaa vientiä harjoittavaan tuottajaan sovellettavan tullin muuttamista, ja niille annettiin mahdollisuus esittää huomautuksensa.

               (54)

               Tarkastelua koskevan tutkimuksen tuloksena ehdotettu tarkistettu polkumyyntimarginaali ja polkumyyntitulli, jota sovellettaisiin TK Corporationin valmistaman tarkasteltavana olevan tuotteen tuontiin, on 32,4 prosenttia.

               (55)

               Tässä asetuksessa säädetyt toimenpiteet ovat asetuksen (EY) N:o 1225/2009 15 artiklan 1 kohdalla perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 1283/2014 1 artiklan 2 kohdassa oleva taulukko lisäämällä siihen teksti seuraavasti:

               Maa

               Yritys

               Tulli (%)

               Taric-lisäkoodi

               Korean tasavalta

               TK Corporation, 1499–1, Songjeong-Dong, Gangseo-Gu, Busan

               32,4

               C066

               Kaikki muut yritykset

               44,0

               C999

         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä maaliskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EYVL L 343, 22.12.2009, s. 51.

      (2)  EYVL L 228, 24.8.2002, s. 1.

      (3)  EUVL L 275, 16.10.2008, s. 18, asetus sellaisena kuin se on viimeksi muutettuna asetuksella (EU) N:o 363/2010 (EUVL L 107, 29.4.2010, s. 1).

      (4)  EUVL L 347, 3.12.2014, s. 17.

      (5)  EUVL C 58, 18.2.2015, s. 9.


title: Komission täytäntöönpanoasetus (EU) N:o 1384/2011, annettu 22 päivänä joulukuuta 2011 , vähimmäistullin vahvistamisesta täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestettävässä kolmannessa osatarjouskilpailussa

text:
               23.12.2011

               FI

               Euroopan unionin virallinen lehti

               L 343/33

         KOMISSION TÄYTÄNTÖÖNPANOASETUS (EU) N:o 1384/2011,
   annettu 22 päivänä joulukuuta 2011,
   vähimmäistullin vahvistamisesta täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestettävässä kolmannessa osatarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 187 artiklan yhdessä sen 4 artiklan kanssa,
   sekä katsoo seuraavaa:

               (1)

               Komission täytäntöönpanoasetuksella (EU) N:o 1239/2011 (2) aloitetaan pysyvä tarjouskilpailu markkinointivuodeksi 2011/2012 CN-koodin 1701 sokerin tuomiseksi alennetuin tullein.

               (2)

               Komission täytäntöönpanoasetuksen (EU) N:o 1239/2011 6 artiklan mukaisesti komissio päättää osatarjouskilpailussa saatujen tarjousten perusteella joko vahvistaa vähimmäistullin tai olla vahvistamatta vähimmäistullia kahdeksannumeroiselle CN-koodille.

               (3)

               Kolmannessa osatarjouskilpailussa saatujen tarjousten perusteella tietyille CN-koodin 1701 sokerin kahdeksannumeroisille koodeille olisi vahvistettava vähimmäistulli ja tietyille muille CN-koodin 1701 sokerin kahdeksannumeroisille koodeille ei tulisi vahvistaa vähimmäistullia.

               (4)

               Jotta markkinoille välitettäisiin nopeasti signaali ja varmistettaisiin toimenpiteen tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

               (5)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestetyssä kolmannessa osatarjouskilpailussa, jossa tarjousten jättöaika päättyi 21 päivänä joulukuuta 2011, on vahvistettu vähimmäistulli CN-koodin 1701 sokerin kahdeksannumeroisille koodeille tai ei ole vahvistettu vähimmäistullia CN-koodin 1701 sokerin kahdeksannumeroisille koodeille tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä joulukuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 318, 1.12.2011, s. 4.

      LIITE

         Vähimmäistullit

                  (euroa/tonni)

                  Kahdeksannumeroinen CN-koodi

                  Vähimmäistulli

                  1

                  2

                  1701 11 10

                  269,16

                  1701 11 90

                  —

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  —

                  1701 99 90

                  X

                              (—)

                              vähimmäistullia ei ole vahvistettu ollenkaan (kaikki tarjoukset on hylätty)

                              (X)

                              tarjouksia ei ole jätetty


title: Komission täytäntöönpanoasetus (EU) N:o 1035/2013, annettu 24 päivänä lokakuuta 2013 , bentsoehapon hyväksymisestä vanhana tehoaineena käytettäväksi biosidivalmisteissa valmisteryhmissä 3 ja 4 ETA:n kannalta merkityksellinen teksti

text:
               25.10.2013

               FI

               Euroopan unionin virallinen lehti

               L 283/31

         KOMISSION TÄYTÄNTÖÖNPANOASETUS (EU) N:o 1035/2013,
   annettu 24 päivänä lokakuuta 2013,
   bentsoehapon hyväksymisestä vanhana tehoaineena käytettäväksi biosidivalmisteissa valmisteryhmissä 3 ja 4
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:

               (1)

               Komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä Euroopan parlamentin ja neuvoston direktiivin 98/8/EY (3) liitteeseen I, I A tai I B. Bentsoehappo sisältyy kyseiseen luetteloon.

               (2)

               Bentsoehappo on arvioitu direktiivin 98/8/EY 11 artiklan 2 kohdan mukaisesti käytettäväksi kyseisen direktiivin liitteessä V määritellyssä tuotetyypissä 3 (eläinten hygienian hoitoon käytettävät biosidituotteet) ja tuotetyypissä 4 (desinfiointiaineet tiloihin, joissa on elintarvikkeita tai rehuja), jotka vastaavat asetuksen (EU) N:o 528/2012 liitteessä V määritettyjä valmisteryhmiä 3 ja 4.

               (3)

               Saksa, joka oli nimetty esitteleväksi jäsenvaltioksi, toimitti komissiolle 3 päivänä helmikuuta 2011 toimivaltaisen viranomaisen kertomukset sekä suositukset asetuksen (EY) N:o 1451/2007 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomuksia. Biosidivalmisteita käsittelevä pysyvä komitea sisällytti 27 päivänä syyskuuta 2013 tarkastelun tulokset kahteen arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (5)

               Kyseisistä kertomuksista käy ilmi, että valmisteryhmissä 3 ja 4 käytettävien ja bentsoehappoa sisältävien biosidivalmisteiden voidaan odottaa täyttävän direktiivin 98/8/EY 5 artiklassa säädetyt vaatimukset.

               (6)

               Sen vuoksi on aiheellista hyväksyä bentsoehapon käyttö valmisteryhmiin 3 ja 4 kuuluvissa biosidivalmisteissa.

               (7)

               Koska arvioinneissa ei käsitelty nanomateriaaleja, hyväksymisien ei asetuksen (EU) N:o 528/2012 4 artiklan 4 kohdan nojalla tulisi kattaa kyseisiä materiaaleja.

               (8)

               Valmisteryhmää 4 koskevan käytön osalta arvioinnissa ei käsitelty bentsoehappoa sisältävien biosidivalmisteiden sisällyttämistä Euroopan parlamentin ja neuvoston asetuksen (EY) N:o 1935/2004 (4) 1 artiklan 1 kohdassa tarkoitettuihin elintarvikkeen kanssa kosketukseen suoraan tai välillisesti joutumaan tarkoitettuihin materiaaleihin ja tarvikkeisiin. Kyseisiä materiaaleja varten voi olla tarpeen vahvistaa niiden siirtymistä elintarvikkeeseen koskevat raja-arvot, joita tarkoitetaan asetuksen (EY) N:o 1935/2004 5 artiklan 1 kohdan e alakohdassa. Sen vuoksi hyväksyntä ei saisi kattaa kyseistä käyttöä, paitsi jos komissio on vahvistanut siirtymäraja-arvot tai jos mainitun asetuksen nojalla on vahvistettu, ettei siirtymäraja-arvoja tarvita.

               (9)

               Kohtuullinen määräaika on tarpeen ennen tehoaineen hyväksymistä, jotta jäsenvaltiot, asianomaiset osapuolet ja tarvittaessa komissio voivat valmistautua uusiin vaatimuksiin.

               (10)

               Tässä asetuksessa säädetyt toimenpiteet ovat biosidivalmisteita käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään bentsoehappo käytettäväksi tehoaineena biosidivalmisteissa valmisteryhmissä 3 ja 4 siten, että sovelletaan liitteessä vahvistettuja ehtoja ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 167, 27.6.2012, s. 1.

      (2)  Komission asetus (EY) N:o 1451/2007, annettu 4 päivänä joulukuuta 2007, biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta (EUVL L 325, 11.12.2007, s. 3).

      (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

      (4)  Euroopan parlamentin ja neuvoston asetus (EY) N:o 1935/2004, annettu 27 päivänä lokakuuta 2004, elintarvikkeen kanssa kosketukseen joutuvista materiaaleista ja tarvikkeista ja direktiivien 80/590/ETY ja 89/109/ETY kumoamisesta (EUVL L 338, 13.11.2004, s. 4).

      LIITE

                  Yleisnimi

                  IUPAC-nimi
                  Tunnistenumerot

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset (2)

                  Bentsoehappo

                  IUPAC-nimi: Bentsoehappo
                  EC-numero: 200-618-2
                  CAS-numero: 65-85-0

                  990 g/kg

                  1. heinäkuuta 2015

                  30. kesäkuuta 2025

                  3

                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät hyväksymistä koskevan hakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Lupien on täytettävä seuraavat edellytykset:

                              1)

                              Teollisuus- tai ammattikäytössä on noudatettava turvallisia työtapoja ja asianmukaisia järjestelyjä. Jos valmisteita käytettäessä altistumista ei voida muilla keinoin vähentää hyväksyttävälle tasolle, on käytettävä asianmukaisia henkilönsuojaimia.

                              2)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (3) tai Euroopan parlamentin ja neuvoston asetuksen (EY) N:o 396/2005 (4) mukaisesti, ja toteutettava kaikki asiamukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäismäärät ylity.

                  4

                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät hyväksymistä koskevan hakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Lupien on täytettävä seuraavat edellytykset:

                              1)

                              Teollisuus- tai ammattikäytössä on noudatettava turvallisia työtapoja ja asianmukaisia järjestelyjä. Jos valmisteita käytettäessä altistumista ei voida muilla keinoin vähentää hyväksyttävälle tasolle, on käytettävä asianmukaisia henkilösuojaimia.

                              2)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 tai Euroopan parlamentin ja neuvoston asetuksen (EY) N:o 396/2005 mukaisesti, ja toteutettava kaikki asianmukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäismäärät ylity.

                              3)

                              Bentsoehappoa sisältäviä valmisteita ei saa sisällyttää asetuksen (EY) N:o 1935/2004 1 artiklan 1 kohdassa tarkoitettuihin elintarvikkeen kanssa kosketukseen joutuviin materiaaleihin ja tarvikkeisiin, paitsi jos komissio on vahvistanut bentsoehapon siirtymistä elintarvikkeeseen koskevat raja-arvot tai jos kyseisen asetuksen nojalla on vahvistettu, ettei siirtymäraja-arvoja tarvita.

         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty asetuksen (EU) N:o 528/2012 8 artiklan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

         (2)  Asetuksen (EU) N:o 528/2012 liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa http://ec.europa.eu/comm/environment/biocides/index.htm

         (3)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

         (4)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).


title: Komission täytäntöönpanoasetus (EU) 2015/965, annettu 22 päivänä kesäkuuta 2015, asetuksella (EY) N:o 536/2007 Amerikan yhdysvalloista peräisin olevan siipikarjanlihan alalla avatussa tariffikiintiössä 1 päivän lokakuuta ja 31 päivän joulukuuta 2015 väliseksi osakaudeksi käytettävissä olevaan määrään lisättävien määrien vahvistamisesta

text:
               23.6.2015

               FI

               Euroopan unionin virallinen lehti

               L 157/36

         KOMISSION TÄYTÄNTÖÖNPANOASETUS (EU) 2015/965,
   annettu 22 päivänä kesäkuuta 2015,
   asetuksella (EY) N:o 536/2007 Amerikan yhdysvalloista peräisin olevan siipikarjanlihan alalla avatussa tariffikiintiössä 1 päivän lokakuuta ja 31 päivän joulukuuta 2015 väliseksi osakaudeksi käytettävissä olevaan määrään lisättävien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 2 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 536/2007 (2) avataan vuotuinen tariffikiintiö Amerikan yhdysvalloista peräisin olevien siipikarjanliha-alan tuotteiden tuontia varten.

               (2)

               Määrät, joista on 1 päivän kesäkuuta ja 7 päivän kesäkuuta 2015 välisenä aikana jätetty tuontitodistushakemuksia 1 päivän heinäkuuta ja 30 päivän syyskuuta 2015 väliseksi osakaudeksi, ovat pienempiä kuin käytettävissä olevat määrät. Sen vuoksi olisi määritettävä määrät, joista ei ole jätetty hakemuksia, ja lisättävä kyseiset määrät seuraavaksi kiintiöosakaudeksi vahvistettuun määrään.

               (3)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Määrät, joista ei ole jätetty tuontitodistushakemuksia asetuksen (EY) N:o 536/2007 nojalla ja jotka lisätään 1 päivän lokakuuta ja 31 päivän joulukuuta 2015 väliseksi osakaudeksi, vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä kesäkuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 536/2007, annettu 15 päivänä toukokuuta 2007, Amerikan yhdysvalloille myönnetyn siipikarjanlihaa koskevan tariffikiintiön avaamisesta ja hallinnoinnista (EUVL L 128, 16.5.2007, s. 6).

      LIITE

                  Järjestysnumero

                  Jakokerroin – 1 päivän lokakuuta ja 31 päivän joulukuuta 2015 väliseksi osakaudeksi jätetyt hakemukset
                  (kg)

                  09.4169

                  5 336 250


title: Neuvoston täytäntöönpanoasetus (EU) 2015/961, annettu 22 päivänä kesäkuuta 2015, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

text:
               23.6.2015

               FI

               Euroopan unionin virallinen lehti

               L 157/20

         NEUVOSTON TÄYTÄNTÖÖNPANOASETUS (EU) 2015/961,
   annettu 22 päivänä kesäkuuta 2015,
   Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
   sekä katsoo seuraavaa:

               (1)

               Neuvosto hyväksyi 18 päivänä tammikuuta 2012 asetuksen (EU) N:o 36/2012.

               (2)

               Yksi henkilö olisi poistettava asetuksen (EU) N:o 36/2012 liitteessä II olevasta luettelosta luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä.

               (3)

               Asetuksen (EU) N:o 36/2012 liite II olisi sen vuoksi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 36/2012 liite II tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 22 päivänä kesäkuuta 2015.

            Neuvoston puolesta

            Puheenjohtaja

         F. MOGHERINI

      (1)  EUVL L 16, 19.1.2012, s. 1.

      LIITE
      Poistetaan seuraavan henkilön nimi ja häntä koskeva merkintä asetuksen (EU) N:o 36/2012 liitteessä II olevasta luettelosta.
      A.   Henkilöt

                  12.

               Fawwaz (
                     ) Al-Assad (
                     )


title: Komission täytäntöönpanoasetus (EU) 2017/272, annettu 16 päivänä helmikuuta 2017, Kiinan kansantasavallasta peräisin olevien ruostumattomasta teräksestä valmistettujen saumattomien putkien tuonnissa neuvoston täytäntöönpanoasetuksella (EU) N:o 1331/2011 käyttöön otettujen polkumyynnin vastaisten toimenpiteiden mahdollista kiertämistä Intiasta lähetetyllä tuonnilla riippumatta siitä, onko alkuperämaaksi ilmoitettu Intia, koskevan tutkimuksen vireillepanosta ja kyseisen tuonnin kirjaamisvelvoitteesta

text:
               17.2.2017

               FI

               Euroopan unionin virallinen lehti

               L 40/64

         KOMISSION TÄYTÄNTÖÖNPANOASETUS (EU) 2017/272,
   annettu 16 päivänä helmikuuta 2017,
   Kiinan kansantasavallasta peräisin olevien ruostumattomasta teräksestä valmistettujen saumattomien putkien tuonnissa neuvoston täytäntöönpanoasetuksella (EU) N:o 1331/2011 käyttöön otettujen polkumyynnin vastaisten toimenpiteiden mahdollista kiertämistä Intiasta lähetetyllä tuonnilla riippumatta siitä, onko alkuperämaaksi ilmoitettu Intia, koskevan tutkimuksen vireillepanosta ja kyseisen tuonnin kirjaamisvelvoitteesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun neuvoston asetuksen (EU) 2016/1036 (1) ja erityisesti sen 13 artiklan 3 kohdan ja 14 artiklan 5 kohdan,
   on ilmoittanut asiasta jäsenvaltioille,
   sekä katsoo seuraavaa:
   A.   PYYNTÖ

               (1)

               Euroopan komissio, jäljempänä ’komissio’, on vastaanottanut asetuksen (EU) 2016/1036, jäljempänä ’perusasetus’, 13 artiklan 3 kohdan ja 14 artiklan 5 kohdan mukaisen pyynnön tutkia Kiinan kansantasavallasta peräisin olevien ruostumattomasta teräksestä valmistettujen saumattomien putkien tuonnissa käyttöön otettujen polkumyynnin vastaisten toimenpiteiden mahdollista kiertämistä Intiasta lähetetyllä tuonnilla riippumatta siitä, onko sen alkuperämaaksi ilmoitettu Intia, ja saattaa tällainen tuonti kirjaamisvelvoitteen alaiseksi.

               (2)

               Pyynnön esitti 3 päivänä tammikuuta 2017 Euroopan unionin saumattomien teräsputkien valmistajien etuja valvova Defence Committee of the Seamless Stainless Steel Tubes Industry of the European Union, jäljempänä ’pyynnön esittäjä’.

         B.   TUOTE

               (3)

               Mahdollisen kiertämisen kohteena ovat tietyt Kiinan kansantasavallasta peräisin olevat ruostumattomasta teräksestä valmistetut saumattomat putket (muut kuin ne, joissa on liitos- ja muita osia ja jotka soveltuvat kaasujen ja nesteiden johtamiseen ja joita käytetään siviili-ilma-aluksissa), jotka luokitellaan tällä hetkellä CN-koodeihin 7304 11 00, 7304 22 00, 7304 24 00, ex 7304 41 00, 7304 49 10, ex 7304 49 93, ex 7304 49 95, ex 7304 49 99 ja ex 7304 90 00, jäljempänä ’tarkasteltavana oleva tuote’. Nyt voimassa olevia toimenpiteitä sovelletaan kyseiseen tuotteeseen.

               (4)

               Tutkimuksen kohteena oleva tuote on sama kuin edellisessä kappaleessa määritelty mutta Intiasta lähetetty tuote, riippumatta siitä, onko sen alkuperämaaksi ilmoitettu Intia, ja se luokitellaan tällä hetkellä samaan CN-koodiin kuin tarkasteltavana oleva tuote, jäljempänä ’tutkimuksen kohteena oleva tuote’.

         C.   VOIMASSA OLEVAT TOIMENPITEET

               (5)

               Voimassa olevat toimenpiteet, joita mahdollisesti kierretään, ovat polkumyyntitoimenpiteet, jotka on otettu käyttöön neuvoston täytäntöönpanoasetuksella (EU) N:o 1331/2011 (2), jäljempänä ’voimassa olevat toimenpiteet’.

         D.   PERUSTEET

               (6)

               Pyynnössä esitetään riittävästi alustavaa näyttöä siitä, että tarkasteltavana olevan tuotteen tuonnissa käyttöön otettuja polkumyynnin vastaisia toimenpiteitä kierretään tutkimuksen kohteena olevan tuotteen tuonnilla, joka on lähetetty Intiasta.

               (7)

               Esitetty näyttö on seuraava:

               (8)

               Pyynnössä osoitetaan, että Kiinan kansantasavallasta ja Intiasta unioniin suuntautuvan vientikaupan rakenteessa on tapahtunut merkittävä muutos toimenpiteiden käyttöön ottamisen jälkeen eikä kyseiselle muutokselle ole olemassa muuta perusteltua syytä tai taloudellista perustetta kuin tullin käyttöönotto.

               (9)

               Muutos vaikuttaa johtuvan tarkasteltavana olevan tuotteen tuonnista, joka on lähetetty unioniin Intiasta joko sellaisenaan tai käsittelyn jälkeen. Pyynnön esittäjä toimitti riittävästi alustavaa näyttöä siitä, että käsittelyn tuoma lisäarvo on alle 25 prosenttia tuotantokustannuksista.

               (10)

               Pyynnössä esitetään myös riittävästi alustavaa näyttöä siitä, että tarkasteltavana olevan tuotteen tuontiin sovellettavien polkumyynnin vastaisten toimenpiteiden korjaavat vaikutukset vaarantuvat sekä määrien että hintojen osalta. Määrältään huomattavan suuri tutkimuksen kohteena olevan tuotteen tuonti näyttää korvanneen tarkasteltavana olevan tuotteen tuonnin. Lisäksi on riittävästi alustavaa näyttöä siitä, että tutkimuksen kohteena olevan tuotteen tuonti tapahtuu hinnoilla, jotka alittavat voimassa olevien toimenpiteiden käyttöönottoon johtaneessa tutkimuksessa määritetyn vahinkoa aiheuttamattoman hinnan.

               (11)

               Pyynnössä esitetään niin ikään riittävästi alustavaa näyttöä siitä, että tutkimuksen kohteena olevaa tuotetta myydään polkumyyntihinnoin verrattuna tarkasteltavana olevalle tuotteelle aikaisemmin vahvistettuun normaaliarvoon.

               (12)

               Jos tutkimuksessa havaitaan, että Intiassa harjoitetaan jälleenlaivauksen ja kokoonpanotoiminnan ohella muutakin perusasetuksen 13 artiklassa tarkoitettua toimenpiteiden kiertämistä, tutkimus voi koskea myös kyseisiä kiertämiskäytäntöjä.

         E.   MENETTELY

               (13)

               Edellä esitetyn perusteella komissio katsoo, että on olemassa riittävä näyttö perusasetuksen 13 artiklan 3 kohdan mukaisen tutkimuksen panemiseksi vireille ja tutkimuksen kohteena olevien tuotteiden tuonnin saattamiseksi kirjaamisvelvoitteen alaiseksi perusasetuksen 14 artiklan 5 kohdan mukaisesti.

         a)   Kyselylomakkeet

               (14)

               Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeet tiedossa oleville Intiassa toimiville viejille/tuottajille ja Kiinassa toimiville viejien/tuottajien järjestöille, tiedossa oleville unionin tuojille ja niiden järjestöille sekä Intian ja Kiinan viranomaisille. Tietoja voidaan tarvittaessa pyytää myös unionin tuotannonalalta.

               (15)

               Kaikkien asianomaisten osapuolten olisi joka tapauksessa viimeistään tämän asetuksen 3 artiklassa vahvistetussa määräajassa otettava yhteyttä komissioon ja pyydettävä kyselylomake tämän asetuksen 3 artiklan 1 kohdassa vahvistetussa määräajassa, koska tämän asetuksen 3 artiklan 2 kohdassa vahvistettua määräaikaa sovelletaan kaikkiin asianomaisiin osapuoliin.

               (16)

               Intian ja Kiinan viranomaisille ilmoitetaan tutkimuksen vireillepanosta.

         b)   Tietojen kerääminen ja osapuolten kuuleminen

               (17)

               Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

         c)   Vapautus tuonnin kirjaamisvelvoitteesta tai toimenpiteistä

               (18)

               Tutkimuksen kohteena olevien tuotteiden tuonti voidaan vapauttaa kirjaamisvelvoitteesta tai siihen sovellettavista toimenpiteistä perusasetuksen 13 artiklan 4 kohdan mukaisesti silloin, kun tuontiin ei liity toimenpiteiden kiertämistä.

               (19)

               Koska toimenpiteiden mahdollinen kiertäminen voi tapahtua unionin ulkopuolella, vapautus voidaan perusasetuksen 13 artiklan 4 kohdan mukaisesti myöntää Intiassa toimiville tutkimuksen kohteena olevan tuotteen tuottajille, jos ne voivat osoittaa, etteivät ne ole etuyhteydessä (3) yhteenkään toimenpiteiden kohteena olevaan tuottajaan (4), ja jos niiden osalta todetaan, etteivät ne ole osallisina perusasetuksen 13 artiklan 1 ja 2 kohdassa määritellyissä kiertämiskäytännöissä. Tuottajien, jotka haluavat vapautuksen, olisi esitettävä asiaa koskeva pyyntö ja siihen liittyvä näyttö tämän asetuksen 3 artiklan 3 kohdassa asetetussa määräajassa.

         F.   KIRJAAMINEN

               (20)

               Tutkimuksen kohteena olevien tuotteiden tuonti on perusasetuksen 14 artiklan 5 kohdan mukaisesti määrättävä kirjattavaksi sen varmistamiseksi, että jos tutkimuksessa todetaan toimenpiteitä kierretyn, tuonnista voidaan kantaa asianmukainen polkumyyntitulli kyseisen tuonnin kirjaamisen aloittamispäivästä lukien.

         G.   MÄÄRÄAJAT

               (21)

               Moitteettoman hallinnon varmistamiseksi olisi asetettava määräajat, joiden kuluessa

                           —

                           asianomaiset osapuolet voivat ilmoittautua komissiolle, esittää näkökantansa kirjallisesti sekä palauttaa täytetyn kyselylomakkeen tai toimittaa muita tutkimuksessa huomioon otettavia tietoja,

                           —

                           Intiassa toimivat tuottajat voivat pyytää vapautusta tuonnin kirjaamisvelvoitteesta tai toimenpiteistä,

                           —

                           asianomaiset osapuolet voivat esittää kirjallisen pyynnön tulla komission kuulemiksi.

               (22)

               On syytä huomata, että useimpien perusasetuksessa säädettyjen menettelyjä koskevien oikeuksien käyttö edellyttää osapuolen ilmoittautumista tämän asetuksen 3 artiklassa säädetyssä määräajassa.

         H.   YHTEISTYÖSTÄ KIELTÄYTYMINEN

               (23)

               Jos jokin asianomainen osapuoli kieltäytyy antamasta tai ei toimita tarvittavia tietoja määräajassa tai jos se merkittävällä tavalla vaikeuttaa tutkimusta, päätelmät, jotka voivat olla joko myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

               (24)

               Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja.

               (25)

               Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla osapuolen kannalta epäedullisempi kuin siinä tapauksessa, että se olisi toiminut yhteistyössä.

               (26)

               Jos vastaamisessa ei käytetä tietokonetta, tätä ei pidetä yhteistyöstä kieltäytymisenä sillä edellytyksellä, että asianomainen osapuoli osoittaa, että vastauksen esittäminen vaaditussa muodossa aiheuttaisi kohtuutonta ylimääräistä vaivannäköä tai kohtuuttomia lisäkustannuksia. Asianomaisen osapuolen tulisi ottaa välittömästi yhteyttä komissioon.

         I.   TUTKIMUKSEN AIKATAULU

               (27)

               Tutkimus saatetaan päätökseen perusasetuksen 13 artiklan 3 kohdan mukaisesti yhdeksän kuukauden kuluessa tämän asetuksen voimaantulopäivästä.

         J.   HENKILÖTIETOJEN KÄSITTELY

               (28)

               Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EY) N:o 45/2001 (5) mukaisesti.

         K.   KUULEMISMENETTELYSTÄ VASTAAVA NEUVONANTAJA

               (29)

               Asianomaiset osapuolet voivat ottaa yhteyttä kauppaan liittyvissä menettelyissä kuulemisesta vastaavaan neuvonantajaan. Neuvonantaja on asianomaisten osapuolten ja tutkimuksen suorittavien komission yksiköiden välinen yhteyshenkilö. Neuvonantaja tarkastelee pyyntöjä tutustua asiakirjoihin, asiakirjojen luottamuksellisuutta koskevia kiistoja, määräaikojen pidentämispyyntöjä ja kolmansien osapuolten pyyntöjä tulla kuulluksi. Neuvonantaja voi järjestää yksittäisen asianomaisen osapuolen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti.

               (30)

               Neuvonantajan kanssa järjestettävää kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Neuvonantaja järjestää myös tilaisuuksia osapuolten väliselle kuulemiselle, jossa voidaan tuoda esille vastakkaisia näkökantoja ja esittää niihin vastaväitteitä.

               (31)

               Asianomaiset osapuolet saavat lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston verkkosivustolla: http://ec.europa.eu/trade/trade-policy-and-you/contacts/hearing-officer/,

         ON HYVÄKSYNYT TÄMÄN ASETUKSEN:
   1 artikla
   Pannaan vireille tutkimus asetuksen (EU) 2016/1036 13 artiklan 3 kohdan mukaisesti sen selvittämiseksi, kierretäänkö Intiasta lähetettyjen ruostumattomasta teräksestä valmistettujen saumattomien putkien, jotka luokitellaan tällä hetkellä CN-koodeihin ex 7304 11 00, ex 7304 22 00, ex 7304 24 00, ex 7304 41 00, ex 7304 49 10, ex 7304 49 93, ex 7304 49 95, ex 7304 49 99 ja ex 7304 90 00 (Taric-koodit 7304110011, 7304110019, 7304220021, 7304220029, 7304240021, 7304240029, 7304410091, 7304491091, 7304499391, 7304499591, 7304499991 ja 7304900091), tuonnilla unioniin, riippumatta siitä, onko alkuperämaaksi ilmoitettu Intia, täytäntöönpanoasetuksella (EU) N:o 1331/2011 käyttöön otettuja polkumyynnin vastaisia toimenpiteitä.
   2 artikla
   Tulliviranomaisten on asetuksen (EU) 2016/1036 13 artiklan 3 kohdan ja 14 artiklan 5 kohdan nojalla toteutettava tarvittavat toimenpiteet tämän asetuksen 1 artiklassa yksilöidyn unioniin suuntautuvan tuonnin kirjaamiseksi.
   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
   Komissio voi asetuksella velvoittaa tulliviranomaiset lopettamaan sellaisten unioniin tuotavien tuotteiden tuonnin kirjaamisen, joiden valmistajat ovat hakeneet vapautusta kirjaamisvelvoitteesta ja joiden osalta on todettu, että ne täyttävät vapautukselle asetetut edellytykset.
   3 artikla
   1.   Kyselylomakkeet on pyydettävä komissiolta 15 päivän kuluessa tämän asetuksen voimaantulopäivästä.
   2.   Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa kirjallisesti ja toimitettava täytetyt kyselylomakkeet tai muut tiedot 37 päivän kuluessa tämän asetuksen voimaantulopäivästä, ellei toisin ilmoiteta.
   3.   Intiassa toimivien tuottajien, jotka pyytävät vapautusta tuonnin kirjaamisvelvoitteesta tai toimenpiteistä, on toimitettava asiaa koskeva pyyntö ja siihen liittyvä näyttö samassa 37 päivän määräajassa.
   4.   Asianomaiset osapuolet voivat samassa 37 päivän määräajassa myös pyytää saada tulla komission kuulemiksi.
   5.   Kaupan suojatoimiin liittyvien tutkimusten yhteydessä komissiolle toimitettuihin tietoihin ei sovelleta tekijänoikeuksia. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä ja b) tietoja voidaan toimittaa tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuttaan.
   6.   Kaikki asianomaisten osapuolten luottamuksellisina toimittamat kirjalliset huomautukset, mukaan lukien tässä asetuksessa pyydetyt tiedot, kyselyvastaukset ja kirjeenvaihto, on varustettava merkinnällä ”Limited” (6).
   7.   Asianomaisten osapuolten, jotka toimittavat luottamuksellisia tietoja, on toimitettava niistä asetuksen (EU) 2016/1036 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen tulee olla riittävän yksityiskohtaiset, jotta luottamuksellisen tiedon sisällöstä olisi saatavissa riittävä käsitys. Jos asianomainen osapuoli ei liitä toimittamiinsa luottamuksellisiin tietoihin ei-luottamuksellista yhteenvetoa, jonka muoto ja laatu vastaavat vaatimuksia, kyseiset luottamukselliset tiedot voidaan jättää huomiotta.
   8.   Asianomaisten osapuolten on esitettävä kaikki huomautuksensa ja pyyntönsä sähköpostitse, skannatut valtakirjat ja todistukset mukaan luettuina, lukuun ottamatta laajoja vastauksia, jotka on toimitettava CD-ROM-levyllä tai DVD-levyllä henkilökohtaisesti tai kirjattuna kirjeenä. Käyttämällä sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf.
   Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on toimiva virallinen yrityksen sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
   Komission yhteystiedot:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

               Sähköposti: TRADE-R670-SSSPT-CIRC@ec.europa.eu

         4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä helmikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  Neuvoston täytäntöönpanoasetus (EU) N:o 1331/2011, annettu 14 päivänä joulukuuta 2011, lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien ruostumattomasta teräksestä valmistettujen saumattomien putkien tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta (EUVL L 336, 20.12.2011, s. 6).

      (3)  Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä 24 päivänä marraskuuta 2015 annetun komission täytäntöönpanoasetuksen (EU) 2015/2447 (EUVL L 343, 29.12.2015, s. 558) 127 artiklan mukaisesti henkilöiden katsotaan olevan etuyhteydessä keskenään, jos a) he ovat johtokunnan tai hallintoneuvoston jäseniä toistensa yrityksissä; b) he ovat oikeudelliselta asemaltaan liikekumppaneita; c) toinen on toisen palveluksessa; d) kolmas osapuoli suoraan tai välillisesti omistaa, valvoo tai pitää hallussaan vähintään viittä prosenttia kummankin liikkeeseen lasketuista äänioikeutetuista osakkeista tai osuuksista; e) toinen valvoo toista suoraan tai välillisesti; f) kolmas osapuoli valvoo molempia suoraan tai välillisesti; g) he yhdessä valvovat kolmatta osapuolta suoraan tai välillisesti; tai h) he ovat saman perheen jäseniä. Henkilöitä pidetään saman perheen jäseninä ainoastaan, jos heidän suhteensa on jokin seuraavista: i) aviopuolisot, ii) vanhempi ja lapsi, iii) sisarukset (myös puolisisarukset), iv) isovanhempi ja lapsenlapsi, v) setä, eno tai täti ja sisaren tai veljen lapsi, vi) appivanhempi ja vävy tai miniä, vii) langokset, kälykset tai lanko ja käly. Tässä yhteydessä ’henkilöllä’ tarkoitetaan mitä tahansa luonnollista tai oikeushenkilöä.

      (4)  Vaikka tuottajat olisivat edellä tarkoitetulla tavalla yhteydessä yrityksiin, joihin sovelletaan Kiinan kansantasavallasta peräisin olevan tuonnin osalta polkumyyntitoimenpiteitä, vapautus voidaan silti myöntää, jos ei ole näyttöä siitä, että suhde alkuperäisten toimenpiteiden kohteena oleviin yrityksiin luotiin tai sitä käytettiin alkuperäisten toimenpiteiden kiertämiseksi.

      (5)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (6)  ”Limited”-merkinnällä varustettu asiakirja on Euroopan parlamentin ja neuvoston asetuksen (EU) 2016/1036 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43) 4 artiklan mukaisesti.


title: Komission täytäntöönpanoasetus (EU) N:o 1281/2011, annettu 8 päivänä joulukuuta 2011 , vähimmäistullin vahvistamisesta täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestettävässä ensimmäisessä osatarjouskilpailussa

text:
               9.12.2011

               FI

               Euroopan unionin virallinen lehti

               L 327/60

         KOMISSION TÄYTÄNTÖÖNPANOASETUS (EU) N:o 1281/2011,
   annettu 8 päivänä joulukuuta 2011,
   vähimmäistullin vahvistamisesta täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestettävässä ensimmäisessä osatarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 187 artiklan yhdessä sen 4 artiklan kanssa,
   sekä katsoo seuraavaa:

               (1)

               Komission täytäntöönpanoasetuksella (EU) N:o 1239/2011 (2) aloitetaan pysyvä tarjouskilpailu markkinointivuodeksi 2011/2012 CN-koodin 1701 sokerin tuomiseksi alennetuin tullein.

               (2)

               Komission täytäntöönpanoasetuksen (EU) N:o 1239/2011 6 artiklan mukaisesti komissio päättää osatarjouskilpailussa saatujen tarjousten perusteella joko vahvistaa vähimmäistullin tai olla vahvistamatta vähimmäistullia kahdeksannumeroiselle CN-koodille.

               (3)

               Ensimmäisessä osatarjouskilpailussa saatujen tarjousten perusteella tietyille CN-koodin 1701 sokerin kahdeksannumeroisille koodeille olisi vahvistettava vähimmäistulli ja tietyille muille CN-koodin 1701 sokerin kahdeksannumeroisille koodeille ei tulisi vahvistaa vähimmäistullia.

               (4)

               Jotta markkinoille välitettäisiin nopeasti signaali ja varmistettaisiin toimenpiteen tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

               (5)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestetyssä ensimmäisessä osatarjouskilpailussa, jossa tarjousten jättöaika päättyi 7 päivänä joulukuuta 2011, on vahvistettu vähimmäistulli CN-koodin 1701 sokerin kahdeksannumeroisille koodeille tai ei ole vahvistettu vähimmäistullia CN-koodin 1701 sokerin kahdeksannumeroisille koodeille tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä joulukuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 318, 1.12.2011, s. 4.

      LIITE

         Vähimmäistullit

                  (euroa/tonni)

                  Kahdeksannumeroinen CN-koodi

                  Vähimmäistulli

                  1

                  2

                  1701 11 10

                  252,50

                  1701 11 90

                  —

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  —

                  1701 99 90

                  X

                              (—)

                              vähimmäistullia ei ole vahvistettu ollenkaan (kaikki tarjoukset on hylätty)

                              (X)

                              tarjouksia ei ole jätetty